# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC CON 2000 SRL**, cu sediul în mun. Botoşani, str. I. C. Brîtianu, Nr. 114, Judeţul Botoşani, , înregistrată la APM Suceava cu nr. 2982/29.03.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 8.04.2016, că proiectul ***Balastiera Ştirbăţ aval*** propus a fi amplasat în **comuna Udeşti** nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

 b) Lucrările proiectate constau în:

- scopul investiţiei este recalibrarea şi decolmatarea albiei minore a râului Suceava şi mărirea secţiunii de scurgere; se urmăreşte corecţia în plan a traseului albiei minore, dirijarea debitului pe central albiei, stabilizarea talvegului şi eliminarea eroziunii malului drept;

- perimetrul de exploatare este situate în extravilanul loc. Udeşti, în albia minoră a râului Suceava, pe malul stâng. La cca 1000 m avakl se află podul de beton armat d pe drumul local Ştirbăţ-Fântânele.

- accesul în perimetru se face din DJ 208 B Udeşti-Vereşti, pe un drum communal, respective pe un drum de exploatare de pe malul drept. Pentru acces în perimetru, în partea aval a acestuia se va amenaja un podeţ din tuburi de beton cu Φ 800 mmşi L= 5 m.

- perimetrul are formă poligonală cu S= 44.500 mp, Lmed= 356 m şi lmed= 125 m.

- exploatarea agregatelor minerale se varealiza tip şenal, prin retragere, din aval spre amonte, în fâşii longitudinal, successive şi paralele cu râul. Adâncimea maximă de exploatare va fi de 3,23 m, iar cea medie de 2,11 m, fără a coborî sub cota talvegului natural al râului.

- pilieri de siguranţă:

 - 1000 m amonte de podul din beton armat de pe drumul local Ştirbăţ-Fântânele

 - 30 m faţă de malul stâng

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 - nu este cazul.

Condiţiile de realizare a proiectului:

 a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

 b)- titularul are obligaţia ca înainte de începerea exploatării să solicite şi să obţină autorizaţia de mediu;

 c)- exploatarea se va face strict cu respectarea condiţiei de adâncime maximă de exploatare permisă de actele de reglementare, făfă a coborî sub cota talvegului natural al râului

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**